English: Can I thank the Cabinet Secretary for his statement today, and can I join others in thanking the dedication and commitment of all our NHS and care staff across Wales? I'm sure I speak for every Member in this Chamber when I give those thanks, because they have given the service above and beyond what they normally would do anyway, and always do that, and they don't just do it in the winter pressures, they do it throughout the whole year. Can I remind Members in the Chamber that my wife is a member of the NHS and therefore is in the front-line services, so I put that on record? Can I also welcome the investment in social care to improve the care packages that are available to get people out of the hospital? Because we all agree that that is one of the problems - it's people not getting out through the system fast enough to ensure that beds become available as people come in to the front end. It's critical that we address that. However, we still have those problems at the front end. In your statement, you identified 65 per cent of the red calls target being met. I appreciate that, but the reality is that's one in three not receiving the red call target in time. Therefore, we need to address that because they then have a knock-on effect on the amber calls, which receive delays. I've had many constituents who have been in touch with me recently about 14 to 15-hour waits for ambulances and being told, 'Don't move the patient if they've had a fall', and a vulnerable elderly patient who has had a fall is sitting on the floor waiting for an ambulance. That amber call becomes a red call the longer they wait. Therefore, we do need to address that. I appreciate the challenges of investing in the ambulance service, but we need to make sure that those ambulances get there on time and get the patients to the hospital on time, so that the ambers don't become red and the patient doesn't stay in the hospital longer than necessary. In one case, I had a patient who had to actually wait in hospital for two or three days whilst they stabilised before they could actually have an operation on the hip they'd broken. So, it is important we address those issues. So, I'm asking the question as to how you're going to ensure that process happens quickly so that we don't get more ambers becoming red and patients waiting for those hours. Can I also highlight - you mentioned earlier in an answer that the 111 system in AMBU is being piloted. It is actually working, it was referred to us last week in a briefing I had, and it does offer a great deal of choices to patients and to relatives who phone the 111 service and get different answers and maybe therefore no longer need an ambulance but get a better service. But in the situations when they do need an ambulance, can I highlight this point? I phoned the ambulance headquarters last week, wanting to get hold of somebody to get an ambulance out to a patient. I got a number and was told - this was after hours - 'Phone the contact centre.' Three times I phoned the headquarters and checked that number, because five times the answer came back, 'This number is not recognised.' That's not acceptable. We need to address that, so that when someone needs to get hold of them, they can get hold of them. So, can we please address that? Rhun ap Iorwerth talked about the electives, and I appreciate what your comments were on those electives, and I do understand that emergencies come in and those emergencies take priority. I understand that. But many patients are being cancelled. Can you give me perhaps - ? I'm happy to do that in writing, in a letter, but how many were postponed? How many were cancelled over the period we're talking about, not just December, but from the start of the winter - let's say November - to perhaps the end of February now, and see hwo many patients - ? Because that has a knock-on effect as well, and it's important that we address the knock-on effect of those electives being postponed and delayed, because, again, we've seen situations in the summer that therefore mean that we get pressures in the summer. And can you also tell me of the investment into the primary care system - ? I welcome that, totally welcome it, particularly as we understand the difficulties in GPs being recruited in to cover out-of-hours sessions, and that's one of the problems we have, so the wider community service is important. But can you tell me how much funding was actually put into district nurses, because district nurses are facing very serious challenges, and have you specifically ring-fenced any of that funding for district nurses? If not, will you be looking at how funding for district nurses is being applied across the health boards to ensure that they're able to undertake their duties in the community, which takes the pressure off the GPs, which then takes the pressure off A&E, so there's an actual consequence on - ? And I'll leave it at that, because I can see the Deputy Presiding Officer telling me to sit down.
Welsh: A gaf i ddiolch i Ysgrifennydd y Cabinet am ei ddatganiad heddiw, a gaf i ymuno ag eraill wrth ddiolch am ymroddiad ac ymrwymiad ein holl staff y GIG a gofal ledled Cymru? Rwy'n siŵr fy mod i'n siarad dros bob aelod yn y Siambr hon wrth roi'r diolch hwnnw, oherwydd maen nhw wedi rhoi gwasanaeth y tu hwnt i'r hyn y bydden nhw'n ei wneud fel arfer beth bynnag, a bob amser yn gwneud hynny, ac nid ydynt ond yn ei wneud yn ystod pwysau'r gaeaf, maen nhw'n gwneud hynny drwy gydol y flwyddyn. Hoffwn atgoffa'r Aelodau yn y Siambr bod fy ngwraig yn aelod o'r GIG ac felly yn y gwasanaethau rheng flaen, felly rwyf am gofnodi hynny? Gaf i hefyd groesawu buddsoddiad mewn gofal cymdeithasol i wella'r pecynnau gofal sydd ar gael i gael pobl allan o'r ysbyty? Oherwydd ein bod i gyd yn cytuno bod hynny'n un o'r problemau - pobl ddim yn mynd allan drwy'r system yn ddigon cyflym i sicrhau bod gwelyau ar gael wrth i bobl dod i mewn i'r rheng flaen. Mae'n hollbwysig ein bod yn ymdrin â hynny. Fodd bynnag, mae gennym ni'r problemau hynny yn y rheng flaen o hyd. Yn eich datganiad, nodoch chi bod 65 y cant o'r targed galwadau coch yn cael eu bodloni. Rwy'n gwerthfawrogi hynny, ond y realiti yw bod hynny'n un o bob tri nad ydynt yn cael y targed galwadau coch mewn amser. Felly, mae angen inni ymdrin â hynny oherwydd wedyn maen nhw'n effeithio ar y galwadau oren, sy'n cael eu hoedi. Mae llawer o etholwyr wedi cysylltu â mi yn ddiweddar am aros 14 i 15 awr am ambiwlans ac yn clywed, 'Peidiwch â symud y claf os yw wedi cael codwm', a chlaf oedrannus sy'n agored i niwed sydd wedi cael codwm yn eistedd ar y llawr yn aros am ambiwlans. Mae'r alwad oren honno yn dod yn alwad goch yr hiraf y maen nhw'n aros. Felly, mae angen i ni ymdrin â hynny. Rwy'n gwerthfawrogi'r heriau o fuddsoddi yn y gwasanaeth ambiwlans, ond mae angen inni wneud yn siŵr bod yr ambiwlansys hynny'n cyrraedd yno ar amser ac yn cael y cleifion i'r ysbyty ar amser, fel nad yw'r galwadau oren yn dod yn rhai coch ac nad yw claf yn aros yn yr ysbyty am gyfnod hwy na'r hyn sy'n angenrheidiol. Mewn un achos, cefais glaf fu raid aros yn yr ysbyty am ddau neu dri diwrnod tra'r oedd yn sefydlogi cyn y gallai gael llawdriniaeth ar y glun yr oedd wedi'i thorri. Felly, mae'n bwysig ein bod yn rhoi sylw i'r materion hynny. Felly, rwy'n gofyn cwestiwn ynglŷn â sut yr ydych chi'n mynd i sicrhau bod y broses honno'n digwydd yn gyflym fel nad ydym yn cael mwy o alwadau oren yn dod yn goch a chleifion yn aros am yr oriau hynny. Gaf i hefyd dynnu sylw at - soniasoch yn gynharach mewn ateb fod y system 111 ym Mhrifysgol Abertawe Bro Morgannwg yn cael ei threialu. Mae'n gweithio mewn gwirionedd, cyfeiriwyd hi atom ni yr wythnos diwethaf mewn cyfarfod briffio a gefais, ac mae'n cynnig llawer o ddewisiadau i gleifion ac i'r perthnasau sy'n ffonio'r gwasanaeth 111 a chael atebion gwahanol ac efallai felly na fydd angen ambiwlans ond maent yn cael gwell gwasanaeth. Ond yn y sefyllfaoedd pan y mae angen ambiwlans arnoch chi, gaf i amlygu'r pwynt hwn? Ffoniais y pencadlys ambiwlans yr wythnos diwethaf, eisiau cael gafael ar rywun i gael ambiwlans i glaf. Cefais rif a dywedwyd wrthyf - roedd hyn ar ôl oriau - 'Ffoniwch y ganolfan gyswllt.' Deirgwaith y gwnes i ffonio'r pencadlys a gwirio'r rhif hwnnw, oherwydd daeth yr ateb yn ôl bum gwaith, 'nid adnabyddir y rhif hwn'. Nid yw hynny'n dderbyniol. Mae angen inni ymdrin â hynny, fel pan fydd rhywun angen cael gafael arnyn nhw, y gallan nhw gael gafael arnynt. Felly, gawn ni fynd i'r afael â hynny? Soniodd Rhun ap Iorwerth am driniaethau dewisol, ac rwy'n gwerthfawrogi beth oedd eich sylwadau ar y triniaethau dewisol hynny, ac rwy'n deall y daw argyfyngau i mewn ac mae'r argyfyngau hynny yn cael blaenoriaeth. Rwy'n deall hynny. Ond mae llawer o gleifion yn cael eu canslo. Allwch chi roi imi efallai - ? Rwy'n hapus i wneud hynny yn ysgrifenedig, mewn llythyr, ond faint a ohiriwyd? Sawl un a ganslwyd dros y cyfnod yr ydym ni'n sôn amdano, nid dim ond mis Rhagfyr, ond o ddechrau'r gaeaf - mis Tachwedd ddywedwn ni - efallai hyd at ddiwedd Chwefror bellach, a gweld faint o gleifion - ? Oherwydd y mae hynny'n cael effaith ganlyniadol hefyd, ac mae'n bwysig inni roi sylw i effaith ganlyniadol y triniaethau dewisol hynny yn cael eu gohirio a'u hoedi, oherwydd, unwaith eto, rydym ni wedi gweld sefyllfaoedd yn yr haf sydd felly yn golygu y cawn bwysau yn yr haf. A allwch chi hefyd ddweud wrthyf am y buddsoddiad yn y system gofal sylfaenol - ? Rwy'n croesawu hynny, yn ei groesawu'n llwyr, yn enwedig gan ein bod yn deall yr anawsterau o ran meddygon teulu'n cael eu recriwtio i gyflenwi sesiynau y tu allan i oriau, a dyna un o'r problemau sydd gennym, felly mae'r gwasanaeth cymunedol ehangach yn bwysig. Ond a allwch chi ddweud wrthyf faint o arian gafodd ei roi mewn gwirionedd i nyrsys ardal, oherwydd mae nyrsys ardal yn wynebu heriau difrifol iawn, ac a ydych chi yn benodol wedi'i neilltuo rhywfaint o'r arian hwnnw ar gyfer nyrsys ardal? Os na, a fyddwch chi'n edrych ar sut y mae cyllid ar gyfer nyrsys ardal yn cael ei gymhwyso ar draws y byrddau iechyd i sicrhau eu bod yn gallu cyflawni eu dyletswyddau yn y gymuned, sy'n cymryd y pwysau oddi ar feddygon teulu, sydd wedyn yn cymryd y pwysau oddi ar adrannau damweiniau ac achosion brys, felly mae canlyniad gwirioneddol - ? A byddaf yn ei gadael ar hynny, oherwydd gallaf weld y Dirprwy Lywydd yn dweud wrthyf i eistedd i lawr.